ROMÂNIA AVIZAT,

JUDEŢUL ARAD SECRETAR GENERAL

MUNICIPIUL ARAD Lilioara Stepanescu

CONSILIUL LOCAL

P R O I E C T

Nr. 7/11.01.2023

HOTĂRÂREA Nr. \_\_\_\_\_\_

din\_\_\_\_\_\_\_\_\_\_\_\_\_\_\_\_\_\_

pentru aprobarea Regulamentului privind condițiile de utilizare a trotinetelor electrice închiriate prin intermediul unei platforme on-line, în regim self-service, pe domeniul public

al Municipiului Arad

Având în vedere inițiativa Primarului Municipiului Arad, exprimată prin Referatul de aprobare nr. 1489/09.01.2023,

Analizând raportul de specialitate nr. 1488/09.01.2023 al Serviciului Dezvoltare Urbană și Protejare Monumente,

Ținând seama de avizele comisiilor de specialitate ale Consiliului Local al Municipiului
Arad,

îndeplinirea procedurilor prevăzute de Legea nr. 52/2003 privind transparența decizională în administrația publică, republicată, cu modificările și completările ulterioare,

În temeiul drepturilor conferite prin art.129 alin. (1), alin. (2) lit. b), alin. (6) lit. a), k), art. 139 alin. (3) lit. e), g) și art. 196 alin.(1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare,

Consiliul Local al Municipiului Arad

adoptă prezenta

H O T Ă R Â R E:

Art. 1. Se aprobă Regulamentul privind condițiile de utilizare a trotinetelor electrice închiriate prin intermediul unei platforme on-line, în regim self-service, pe domeniul public al Municipiului Arad, conform anexei, care face parte integrantă din prezenta hotărâre.

Art. 2. Prezenta hotărâre se comunică Instituţiei Prefectului-Judeţului Arad în vederea exercitării controlului cu privire la legalitate şi se aduce la cunoştinţă publică în condiţiile legii.

PREŞEDINTE DE ŞEDINŢĂ Contrasemnează pentru legalitate SECRETAR GENERAL

 Lilioara Stepanescu

Serviciului Dezvoltare Urbană și Protejare Monumente

IB/IB

Cod: PMA-S4-01

Anexă la Hotărârea nr. \_\_\_\_\_\\_\_\_\_\_

a Consiliului Local al Municipiului Arad

pentru aprobarea Regulamentului privind condițiile de utilizare a trotinetelor electrice

închiriate prin intermediul unei platforme on-line, în regim self-service,

pe domeniul public al Municipiului Arad

CONSILIUL LOCAL AL MUNICIPIULUI ARAD

PRIMĂRIA MUNICIPIULUI ARAD

R E G U L A M E N T

PRIVIND

CONDIȚIILE DE UTILIZARE A TROTINETELOR ELECTRICE ÎNCHIRIATE PRIN INTERMEDIUL UNEI PLATFORME ON-LINE, ÎN REGIM SELF-SERVICE, PE DOMENIUL PUBLIC AL MUNICIPIULUI ARAD

C U P R I N S

CUPRINS ................................................................................................................................. 1

CAPITOLUL I. DISPOZIȚII GENERALE ........................................................................... 2

CAPITOLUL II. REGULI PRIVIND UTILIZAREA TROTINETELOR ELECTRICE ÎNCHIRIATE PE DOMENIUL PUBLIC ȘI DRUMURILE PUBLICE................................................................................................................................... 3

CAPITOLUL III. OBLIGAȚIILE OPERATORILOR FLOTELOR DE TROTINETE ELECTRICE..............................................................................................................................4

CAPITOLUL IV. OBLIGAȚIILE UTILIZATORILOR DE TROTINETE ELECTRICE ÎNCHIRIATE DE LA OPERATORII DE FLOTE DE TROTINETE ELECTRICE............... 6

CAPITOLUL V. PROCEDURA DE APROBARE A AMPLASĂRII TROTINETELOR ELECTRICE DE CĂTRE OPERATORI PE DOMENIUL PUBLIC....................................... 6

CAPITOLUL VI. REGIMUL DE SANCȚIUNI.......................................................................7

DISPOZIȚII FINALE..............................................................................................................8

DISPOZIȚII TRANZITORII..................................................................................................8

C A P I T O L U L I

DISPOZIȚII GENERALE

ART. 1. Domeniul de aplicare

(1) Prezentul Regulament stabilește condițiile de utilizare a trotinetelor electrice închiriate prin intermediul unei platforme online, în regim self-service, pe domeniul public al Municipiului Arad, de către operatori de flote de trotinete electrice.

(2) Regulamentul este elaborat conform prevederilor legale în vigoare, în baza următoarelor acte normative:

- O.U.G. nr. 195/2002 privind circulația pe drumurile publice, cu modificările și completările ulterioare;

- O.G. nr. 71/2002 privind organizarea și funcționarea serviciilor publice de administrare a domeniului public și privat de interes local, cu modificările și completările ulterioare;

- O.U.G. nr. 57/2019 privind Codul Administrativ, cu modificările și completările ulterioare;

- Legea nr. 227/2015, privind Codul fiscal, cu modificările și completările ulterioare;

- Legea nr. 207/2015, privind Codul de procedură fiscală, cu modificările și completările ulterioare;

- O.G. nr. 43/1997 privind regimul drumurilor, cu modificările și completările ulterioare;

- Legea nr. 155/2010 a Poliției Locale, cu modificările și completările ulterioare;

- O.G. nr. 2/2001 privind regimul juridic al contravențiilor, cu modificările și completările ulterioare;

- H.G. nr. 1391/2006, pentru aprobarea Regulamentului de aplicare a Ordonanței de urgență a Guvernului nr. 195/2002 privind circulația pe drumurile publice, cu modificările și completările ulterioare;

- Hotărârea Consiliului Local al Municipiului Arad nr.688/2022 privind stabilirea impozitelor și taxelor locale pentru anul 2023.

(3) Prezentul regulament nu aduce atingere aplicării legislației privind siguranța rutieră.

ART. 2.

Prezentul Regulament se aplică operatorilor economici care au ca obiect de activitate închirierea trotinetelor electrice în regim self-service, precum și utilizatorilor care folosesc aceste trotinete în regim de închiriere.

ART. 3.

(1) În înțelesul prezentului Regulament, termenii și expresiile de mai jos au următoarele semnificații:

a) trotineta electrică - definiție conform Ordonanței de Urgență nr. 195/2002 privind circulația pe drumurile publice, cu modificările și completările ulterioare;

b) pistă pentru biciclete - definiție conform Ordonanței de Urgență nr. 195/2002 privind circulația pe drumurile publice, cu modificările și completările ulterioare;

c) drum public - definiție conform Ordonanței de Urgență nr. 195/2002 privind circulația pe drumurile publice, cu modificările și completările ulterioare;

d) parte carosabilă - definiție conform Ordonanței de Urgență nr. 195/2002 privind circulația pe drumurile publice, cu modificările și completările ulterioare;

e) trotuar - definiție conform Ordonanței de Urgență nr. 195/2002 privind circulația pe drumurile publice, cu modificările și completările ulterioare;

f) zonă pietonală - definiție conform Ordonanței de Urgență nr. 195/2002 privind circulația pe drumurile publice, cu modificările și completările ulterioare;

g) operator de flotă de trotinete electrice - operator economic care desfășoară activități de închiriere a trotinetelor electrice prin intermediul unei platforme online;

h) utilizator de trotinete electrice - persoană care folosește, în proprietate sau nu, o trotinetă electrică ca mijloc de deplasare; preluat din alte regulamente

i) amplasare – așezarea trotinetelor electrice de către operator în stațiile special amenajate pentru trotinete electrice se va realiza conform avizului Comisiei de Sistematizare a Circulației constituită la nivelul U.A.T., respectiv conform avizului Inspectoratului de Poliție Județean Arad – Serviciul Rutier;

j) staționare - definiție conform Ordonanței de Urgență nr. 195/2002 privind circulația pe drumurile publice, cu modificările și completările ulterioare;

k) accident de circulație – definiție conform Ordonanței de Urgență nr. 195/2002 privind circulația pe drumurile publice, cu modificările și completările ulterioare;

(2) Termenii folosiți în prezentul regulament au înțelesul termenilor din O.U.G. nr. 195/2002, republicată. Restul termenilor folosiți au înțelesul prevăzut în legislația aplicabilă.

C A P I T O L U L II

REGULI PRIVIND UTILIZAREA TROTINETELOR ELECTRICE ÎNCHIRIATE PE DOMENIUL PUBLIC ȘI DRUMURILE PUBLICE

ART. 4.

(1) Circulația trotinetelor electrice pe drumurile publice se face în conformitate cu prevederile O.U.G. nr. 195/2002 privind circulația pe drumurile publice, cu modificările și completările ulterioare, pe pistele de biciclete, iar în lipsa acestora pe sectoarele de drum unde viteza maximă admisă pentru circulația vehiculelor este de 50 km/h.

(2) Utilizatorii trotinetelor electrice închiriate vor circula în locurile permise conform legislației rutiere în vigoare, cu o viteză adaptată pentru desfășurarea în siguranță a circulației.

(3) În cadrul parcurilor, așa cum sunt ele definite la art. 4 lit. a) din Legea 24/2007 privind reglementarea și administrarea spațiilor verzi din intravilanul localităților, circulația trotinetelor electrice, cu excepția deplăsarii acestora pe pistele de biciclete, este interzisă. (art. 161, alin. 1, lit. i) din H.G. 1391/2006).

ART. 5.

(1) Utilizarea locurilor publice/spațiilor create în vederea amplasării trotinetelor electrice pentru activitățile prevăzute la art. 1, alin. (1), este permisă ca urmare a încheierii unor contracte de închiriere cu operatorii de flote de trotinete electrice - declarați adjudecatari în cadrul licitațiilor publice, organizate potrivit O.U.G. nr. 57/2019 privind Codul Administrativ, cu modificările și completările ulterioare.

ART. 6.

(1) Amplasarea de către operatori a trotinetelor electrice este permisă doar în spațiile create în vederea amplasării trotinetelor electrice.

(2) Stațiile pentru trotinete vor fi marcate corespunzător, după caz, cu respectarea prevederilor legale în vigoare, cu avizul Inspectoratului de Poliție Județean Arad – Serviciul Rutier, cât și cu avizul Comisiei de Sistematizare a Circulației.

ART. 7.

Pe trotuarele cu lățimea de minim 2,0 m, staționarea trotinetelor electrice se face în dispunere paralelă cu bordura, înspre carosabil, pe aliniamentul copacilor și stâlpilor de pe trotuar, acolo unde aceștia există, cu condiția ocupării lățimii maxime de 0,5 m din lățimea trotuarului și a lungimii maxime de 5,0 m. Proiecția trotinetei electrice va fi exclusiv pe trotuar.

ART. 8.

În situații precum: condiții meteo nefavorabile, organizarea evenimentelor publice, situații de urgență, demararea unor lucrări la infrastructura publică, precum și în alte situații asemenea, autoritățile locale pot dispune ridicarea trotinetelor electrice de către operatorul de trotinete electrice pe o suprafață și durată determinată prin notificare către acesta, fără dreptul de a solicita despăgubiri în acest sens.

ART. 9.

Circulatia trotinetelor electrice este interzisă în zonele exclusiv pietonale şi de promenadă, cu excepția zonelor special delimitate şi semnalizate, stabilite de Comisia de Sistematizare a Circulației cu avizul Inspectoratului de Poliție Județean Arad – Serviciul Rutier. Amplasarea/staționarea trotinetelor electrice se poate face doar în locații adiacente acestor zone, astfel încât să nu împiedice libera circulație a pietonilor sau accesul la obiectivele din zonă.

C A P I T O L U L III

OBLIGAȚIILE OPERATORILOR FLOTELOR DE TROTINETE ELECTRICE

ART. 10.

(1) Amplasarea trotinetelor electrice de către operator se va face în mod exclusiv în spațiile create în vederea amplasării trotinetelor electrice care vor face obiectul licitației publice.

(2) Stabilirea locațiilor se va face prin dispoziția primarului, la propunerea Direcției Arhitectului Șef și cu avizul Inspectoratului de Poliție Județean Arad – Serviciul Rutier, cât și al Comisiei de Sistematizare a Circulației.

 ART. 11.

Operatorul economic va fi direct răspunzător de obținerea și respectarea tuturor avizelor și autorizațiilor prevăzute de legislația specifică în vigoare (norme de protecția muncii, norme de securitate la incendiu și protecție civilă, etc).

ART. 12.

(1) Flota de trotinete electrice a operatorului care va participa la licitația publică în vederea închirierii spațiilor create pentru amplasarea trotinetelor electrice trebuie să îndeplinească toate criteriile tehnice prevăzute de legislația în vigoare privind buna funcționare a acestora.

(2) Operatorul economic va lua măsuri pentru împiedicarea invalidării performanțelor tehnice ale trotinetelor electrice (exemplu: modificarea limitatoarelor de viteză), precum și să dispună de toate accesoriile necesare pentru circulația în siguranță pe drumurile publice.

ART. 13.

Operatorul economic se obligă să informeze utilizatorii despre condițiile în care se poate circula pe drumurile publice cu trotinetele electrice, cu respectarea regulilor de siguranță rutieră.

ART. 14.

Trotinetele electrice care circulă pe drumurile publice trebuie să fie echipate cu mijloace de iluminare și dispozitive reflectorizant-fluorescente. Este interzisă circulația acestora pe timp de noapte fără aceste mijloace și dispozitive în stare de funcționare.

ART. 15.

Utilizarea trotinetelor electrice închiriate în scop publicitar este interzisă.

ART. 16.

(1) Operatorul economic are obligația de a asigura accesul reprezentanților desemnați ai administrației publice locale și ai reprezentanților Direcției generale a Poliției Locale Arad, la datele, privind numărul de trotinete electrice aflate în circulație pe domeniul public, numărul trotinetelor electrice implicate în evenimente de trafic, numărul utilizatorilor (pe zi/săptămână/lună/an), numărul itinerariilor parcurse (pe zi/săptămână/lună/an), istoricul de circulație al flotei, în vederea controlului modului de utilizare a domeniului public, respectării obligațiilor financiare ale operatorilor față de autoritate, cât și a modului de respectare a regulilor de staționare a trotinetelor. Istoricul de circulație al flotei va fi păstrat în format electronic 15 zile pentru a putea fi pus la dispoziția institutiilor statului cu atributii in aplicarea legii, in eventualitatea implicarii utilizatorilor de trotinete in evenimente ce intra sub incindenta legislatiei penale sau contraventionale.

(2) Numărul maxim de trotinete va fi de 4 trotinete/mp.

(3) La solicitarea autorităților competente, operatorul economic va colabora cu acestea pentru identificarea utilizatorilor care au săvârșit o contravenție/infracțiune, comunicând datele de identificare a acestora organelor abilitate.

(4) Activitățile sus menționate se vor realiza cu respectarea strictă a prevederilor regulamentului U.E. nr. 2016/679, privind protecția datelor cu caracter personal.

ART. 17.

Operatorul economic al flotei de trotinete electrice este obligat să participe la întâlnirile organizate de către Primăria Municipiului Arad, având ca scop analiza modalității de funcționare a sistemului de trotinete electrice, problemelor apărute, propuneri de îmbunătățire, gradul de satisfacție a utilizatorilor ș.a.m.d.

ART. 18.

(1) Operatorul este obligat să ridice trotinetele staționate din locațiile interzise, conform O.U.G. 195/2002 privind circulația pe drumurile publice, cu modificările și completările ulterioare, în maxim 180 de minute, iar la solicitarea Poliției Locale Arad sau altor instituții de ordine publică cu atribuții în domeniul circulației și ordinii publice, în maxim 60 de minute. În caz contrar, se aplică O.U.G. 195/2002 privind circulația pe drumurile publice, cu modificările și completările ulterioare.

(2) Pentru situațiile prevăzute la alin. (1) se vor stabili formele de comunicare directă între cele două părți, prin intermediul dispeceratului Politiei Locale sau al altor structuri apartinând Ministerului de Interne.

(3) Operatorul de flotă de trotinete electrice va procura și oferi asigurări de răspundere civilă, care să acopere pagubele produse ca urmare a utilizării trotinetelor electrice închiriate din flota proprie, în măsura în care piața asigurărilor oferă astfel de instrumente si garanții privind conformitatea tehnica.

ART. 19.

Operatorul va colabora cu Primăria Municipiului Arad la soluționarea eventualelor situații neprevăzute.

ART. 20.

Mențiunile referitoare la numele operatorului trebuie să fie vizibil inscripționate pe trotinetele electrice.

C A P I T O L U L IV

OBLIGAȚIILE UTILIZATORILOR DE TROTINETE ELECTRICE ÎNCHIRIATE DE LA OPERATORII DE FLOTE DE TROTINETE ELECTRICE

 ART. 21.

 Toate obligațiile privind circulația pe drumurile publice a utilizatorilor de trotinete electrice închiriate de la operatorii de flote de trotinete electrice sunt prevăzute în Ordonanța de Urgență nr. 195/2002, privind circulația pe drumurile publice, cu modificările și completările ulterioare - art. 41, respectiv art. 70 și Hotărârea nr. 1391/2006, pentru aprobarea Regulamentului de aplicare a Ordonanței de urgență a Guvernului nr. 195/2002 privind circulația pe drumurile publice, cu modificările și completările ulterioare.

C A P I T O L U L V

PROCEDURA DE APROBARE A AMPLASĂRII TROTINETELOR ELECTRICE DE CĂTRE OPERATORI PE DOMENIUL PUBLIC

ART. 22.

(1) Operatorul de trotinete electrice va desfășura activitatea pe domeniul public al Municipiului Arad ca urmare a încheierii unui contract de închiriere pentru locațiile create în vederea amplasării trotinetelor electrice.

(2) În vederea atribuirii contractului de închiriere a amplasamentelor proprietate publică, Municipiului va demara procedura de licitație publică privind închirierea bunurilor conform prevederilor art. 332-348 din Ordonanţa de Urgenţă nr. 57/2019 privind Codul administativ, cu modificările şi completările ulterioare.

(3) Condiții generale pe care trebuie să le îndeplinească/să le dețină operatorul pentru a participa la licitație:

a) specificații tehnice ale trotinetelor electrice, anul de fabricație, precum și durata estimată de viață a acestora; cartea tehnică a trotinetelor electrice; schița cu dimensiunile trotinetei electrice;

b) modalitatea și intervalul de timp în care acestea sunt verificate din punct de vedere tehnic;

c) regulamentul de funcționare a sistemului de închiriat trotinete electrice;

d) dovada informării utilizatorilor privind circulația pe drumurile publice a trotinetelor electrice și condițiile de utilizare a flotei de trotinete electrice în condiții de siguranță pe domeniul public prin intermediul platformei on-line de închiriere și contractul de închiriere încheiat cu utilizatorul;

e) certificat privind conformitatea tehnică, precum și alte înscrisuri și garanții;

f) dovada deținerii asigurării de răspundere civilă, în condițiile art. 18, alin. (3).

(4) Procedura de licitație publică se va desfășura cu oferte în plic închis şi sigilat, conform prevederilor legale în vigoare.

(5) Ofertantul are obligația de a elabora oferta în conformitate cu prevederile Documentației de atribuire pentru închirierea prin licitaţie publică a locațiilor create în vederea amplasării totinetelor electrice și cu respectarea Instrucțiunilor privind modul de elaborare și prezentare a ofertelor aprobate prin Hotărâre a Consiliului Local al Municipiului Arad.

(6) Autoritatea contractantă are obligaţia de a stabili oferta câştigătoare pe baza criteriului/

criteriilor de atribuire precizate în documentaţia de atribuire.

(7) Autoritatea contractantă are obligaţia de a încheia contractul cu ofertantul a cărui ofertă a fost stabilită ca fiind câştigătoare.

(8) Drepturile și obligațiile părților se stabilesc prin contractul de închiriere.

(9) Autoritatea publică locală poate stabili un număr maxim de trotinete electrice care sunt puse în circulație pe domeniul public de către operatori.

ART. 23.

Utilizarea domeniului public de către operatori în lipsa încheierii unui contract de închiriere cu autoritatea contractantă este interzisă.

C A P I T O L U L VI

REGIMUL DE SANCȚIUNI

ART. 24.

(1) Constituie contravenție și se sancționează operatorul cu amendă de la 1.000 lei la 2.500 lei neridicarea de către operator a trotinetelor electrice staționate neregulamentar, în termenele prevăzute de art. 18.

(2) Constituie contravenție și se sancționează cu amendă de la 1.000 - 2.500 lei următoarele fapte:

a) amplasarea pe domeniul public a trotinetelor electrice de către operatorii de flote de trotinete electrice fără încheierea unui contract de închiriere prevăzut la art. 22;

b) amplasarea pe domeniul public de către operatorii de flote de trotinete electrice a unui număr mai mare de trotinete electrice decât cel aprobat de către Primăria Municipiului Arad, în baza contractului de închiriere, dispunându-se totodată și ridicarea surplusului de trotinete electrice de pe domeniul public de către operator.

(3) Toate celelalte contravenții sunt prevăzute în O.U.G. nr. 195/2002 privind circulația pe drumurile publice, cu modificările și completările ulterioare.

ART. 25.

(1) Contravențiile se constată și sancțiunile se aplică de către polițiștii locali din cadrul Direcției Generale a Poliției Locale a Municipiului Arad, cu excepția celor date în competența Poliției Rutiere în baza O.U.G. nr. 195/2002, privind circulația pe drumurile publice, cu modificările și completările ulterioare și a H.G. 1391/2006, pentru aprobarea Regulamentului de aplicare a Ordonanței de urgență a Guvernului nr. 195/2002 privind circulația pe drumurile publice, cu modificările și completările ulterioare.

(2) Prevederile O.G. nr. 2/2001 privind regimul juridic al contravențiilor, cu modificările și completările ulterioare, se aplică în mod corespunzător.

(3) Amenzile contravenționale se pot achita online, cu cardul bancar, prin aplicațiile GlobalPay Arad, MobilePay Arad și Ghișeul.ro, la stațiile de plată Selfpay, prin transfer bancar sau în numerar, la casieriile organului fiscal local - Direcția Venituri, precum și la Oficiile Poștale de pe raza Municipiului Arad.

DISPOZIȚII FINALE

ART. 26.

Prezenta hotărâre se completează cu prevederile O.U.G. nr. 195/2002 privind circulația pe drumurile publice, cu modificările și completările ulterioare, Legea nr. 207/2015, privind Codul de procedură fiscală, cu modificările și completările ulterioare și O.G. nr. 2/2001 privind regimul juridic al contravențiilor, cu modificările și completările ulterioare.

ART. 27.

Operatorul economic va pune la dispoziția exclusivă a Primăriei un e-mail/număr de telefon accesibil în permanență pentru sesizarea oricăror situații neprevăzute sau în care sunt încălcate prevederile acestui Regulament.

DISPOZIȚII TRANZITORII

ART. 28.

Până la organizarea licitației publice a amplasamentelor, acestea vor fi ocupate în baza acordului de ocupare domeniu public emis de Primăria Municipiului Arad prin compartimentul de specialitate.

PRIMARUL MUNICIPIULUI ARAD

Nr. 1489/09.01.2023

În temeiul prevederilor art. 136 alin. (1), Secțiunea a 4-a, Cap. III, titlul V, Partea a III-a din Ordonanţa de Urgenţă nr. 57/2019 privind Codul administrativ, coroborat cu art. 37 din HCLM Arad nr. 216/2016 privind aprobarea regulamentului de organizare şi funcţionare a Consiliului Local al Municipiului Arad pentru mandatul 2016–2020, îmi exprim iniţiativa de promovare a unui proiect de hotărâre, cu următorul obiect: ,,aprobarea *Regulamentului privind condițiile de utilizare a trotinetelor electrice închiriate prin intermediul unei platforme on-line, în regim self-service, pe domeniul public al Municipiului Arad”*

**REFERAT DE APROBARE**

a Regulamentului privind condițiile de utilizare a trotinetelor electrice închiriate prin intermediul unei platforme on-line, în regim self-service, pe domeniul public al Municipiului Arad

Având în vedere

* raportul de specialitate nr. 1488/09.01.2023 întocmit de către Serviciul Dezvoltare Urbană și Protejare Monumente din cadrul Direcției Generale Arhitect-Șef, prin care se propune aprobarea Regulamentului privind condițiile de utilizare a trotinetelor electrice închiriate prin intermediul unei platforme on-line, în regim self-service, pe domeniul public al Municipiului Arad,
* O.U.G. nr. *195*/2002 privind circulația pe drumurile publice, cu modificările și completările ulterioare;
* O.G. nr. *71*/2002 privind organizarea și funcționarea serviciilor publice de administrare a domeniului public și privat de interes local, cu modificările și completările ulterioare;
* O.U.G. nr. *57*/2019 privind Codul Administrativ, cu modificările și completările ulterioare;
* Legea nr. *227*/2015, privind Codul fiscal, cu modificările și completările ulterioare;
* Legea nr. *207*/2015, privind Codul de procedură fiscală, cu modificările și completările ulterioare;
* O.G. nr. *43*/1997 privind regimul drumurilor, cu modificările și completările ulterioare;
* Legea nr. *155*/2010 a Poliției Locale, cu modificările și completările ulterioare;
* O.G. nr. *2*/2001 privind regimul juridic al contravențiilor, cu modificările și completările ulterioare;
* H.G. nr. *1391*/2006, pentru aprobarea Regulamentului de aplicare a Ordonanței de urgență a Guvernului nr. *195*/2002 privind circulația pe drumurile publice, cu modificările și completările ulterioare;
* Hotărârea Consiliului Local al Municipiului Arad nr.688/2022 privind stabilirea impozitelor și taxelor locale pentru anul 2023.

Propun aprobarea Regulamentului privind condițiile de utilizare a trotinetelor electrice închiriate prin intermediul unei platforme on-line, în regim self-service, pe domeniul public al Municipiului Arad, îndeplinește condițiile pentru a fi supus dezbaterii și aprobării plenului Consiliului Local al Municipiului Arad.

**p. PRIMAR**

**Călin Bibarț**

**VICEPRIMAR**

**Lazăr Faur**

PRIMĂRIA MUNICIPIULUI ARAD

ARHITECT-ŞEF

DIRECȚIA CONSTRUCȚII ȘI DEZVOLTARE URBANĂ

SERVICIUL DEZVOLTARE URBANĂ ŞI PROTEJARE MONUMENTE

Nr. 1488/09.01.2023

RAPORT DE SPECIALITATE

Considerente generale:

Regulamentul se referă la condițiile de utilizare a trotinetelor electrice închiriate prin intermediul unei platforme on-line, în regim self-service, pe domeniul public al Municipiului Arad.

Considerente juridice:

Prezentul Regulament stabilește condițiile de utilizare a trotinetelor electrice închiriate prin intermediul unei platforme online, în regim self-service, pe domeniul public al Municipiului Arad, de către operatori de flote de trotinete electrice. Regulamentul este elaborat conform prevederilor legale în vigoare, în baza următoarelor acte normative:

* O.U.G. nr. *195*/2002 privind circulația pe drumurile publice, cu modificările și completările ulterioare;
* O.G. nr. *71*/2002 privind organizarea și funcționarea serviciilor publice de administrare a domeniului public și privat de interes local, cu modificările și completările ulterioare;
* O.U.G. nr. *57*/2019 privind Codul Administrativ, cu modificările și completările ulterioare;
* Legea nr. *227*/2015, privind Codul fiscal, cu modificările și completările ulterioare;
* Legea nr. *207*/2015, privind Codul de procedură fiscală, cu modificările și completările ulterioare;
* O.G. nr. *43*/1997 privind regimul drumurilor, cu modificările și completările ulterioare;
* Legea nr. *155*/2010 a Poliției Locale, cu modificările și completările ulterioare;
* O.G. nr. *2*/2001 privind regimul juridic al contravențiilor, cu modificările și completările ulterioare;
* H.G. nr. *1391*/2006, pentru aprobarea Regulamentului de aplicare a Ordonanței de urgență a Guvernului nr. *195*/2002 privind circulația pe drumurile publice, cu modificările și completările ulterioare;
* Hotărârea Consiliului Local al Municipiului Arad nr.688/2022 privind stabilirea impozitelor și taxelor locale pentru anul 2023.

P R O P U N E M:

 Aprobarea Regulamentului privind condițiile de utilizare a trotinetelor electrice închiriate prin intermediul unei platforme on-line, în regim self-service, pe domeniul public al Municipiului Arad.

|  |  |  |  |
| --- | --- | --- | --- |
| Nr.crt. | Nume și prenume | Funcţia | Semnătură |
| 1. | CIURARIU Emilian – Sorin  | Arhitect Șef |  |
| 2. | SZUCHANSZKI Ștefan | Director executiv – Direcția Patrimoniu |  |
| 3. | FLOREA Liliana | Director executiv – Direcția Edilitară |  |
| 4. | TOMA Adrian | Director General - Poliția Locală |  |
| 5. | NEAMȚIU PAVEL | Director executiv – Direcția Venituri |  |
| 6. | BĂRBĂTEI Ioana - Floris | Consilier – Serviciul Dezvoltare Urbană și Protejare Monumente  |  |
| 7. | ARDELEAN Claudia | Consilier juridic – Serviciul Evidență și Administrare Domeniul Public |  |

VIZA JURIDICĂ

 Nume prenume PAȘCALĂU LILIANA Semnătura \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_